== Uddannelse ==
[[Fil:Royal Wedding Stockholm 2010-Konserthuset-389.jpg||200px|thumb|Kronprinsesse Mette-Marit og kronprins Haakon Magnus i [[Stockholm]] i [[2010]].]]
I [[2008]] påbegyndte kronprinsessen et masterstudium i [[ledelse]] ved [[handelshøjskole]]n BI <ref>[https://www.bi.no/studere-ved-bi/campus-oslo/ Campus Oslo | Studere ved BI | BI<!-- Bot genereret titel -->]</ref> i Oslo. Skolen udtalte, at med hendes erfaring havde hun den nødvendige - men ikke formelle - [[kompetence]] for studiet, der uddanner mange af norsk [[erhvervsliv]]s ledere. Kronprinsessen har aldrig fuldført noget [[studium]]. Inden hun mødte kronprins Haakon, havde hun afbrudt et studium til bygningsingeniør ved [[Professionshøjskole|højskole]]n i [[Agder]] (nu [[Universitetet i Agder]]). Af det treårige studium aflagde hun kun et par eksamener til forkurset. Mens hun var [[sambo]] og senere [[Forlovelse|forlovet]] med kronprinsen, studerede hun ved [[Universitetet i Oslo]], hvor hun ifølge [[hof]]fets officielle [[biografi]] aflagde to mindre eksamener på to år. Hun fulgte [[forelæsning]]erne, men aflagde i modsætning til de fleste andre studenter ikke [[eksamen]]. Hun tog også et kursus i [[journalistik]] ved Folkeuniversitetet. Hendes studier var uden retning og gennemføringsevne, og hun leverede heller ingen projektopgave til BI. Hun forsvarede dette med at: "''Jeg har øvet på, at ikke alt skal være perfekt.''" <ref name=autogeneret1>[https://www.dagbladet.no/kultur/et-forbilde/63437467 Erik Lundesgaard: "Et forbillede?", ''[[Dagbladet (Norge)|Dagbladet]]'', 1. december 2011]</ref> Til trods for sin manglende formelle studiekompetence blev hun optaget ved ''School of Oriental and African Studies'' (SOAS) ved ''[[University of London]]'', og i Norad <ref>[https://www.norad.no/ norad.no<!-- Bot genereret titel -->]</ref> ved deres ''trainee''-program, der havde mere end tusind ansøgere, men hvor kronprinsessen alligevel fik plads - mens hendes "''undringskompetence og evne til at se [[fordom]]sfrit''" blev anført af Norad som hendes fornemste kompetence.<ref name=autogeneret1 />
Levende_personer Titler Samfund